চীন-উত্তর কোরিয়া সম্পর্ক
উত্তর কোরিয়ার রাজধানী পিয়ংইয়ং এ চীনের একটি দূতাবাস ও ছংজিনে একটি কনস্যুলেট জেনারেলের অধিদপ্তর রয়েছে। চীনে বেইজিং এর ছাওইয়াং জেলায় উত্তর কোরিয়ার দূতাবাস ও শেনইয়াংয়ে একটি কনস্যুলেট জেনারেল (বাণিজ্যিক দূতাবাস) অবস্থিত।
২০১৭-১৮ উত্তর কোরিয়া সংকট
২০১৭ সালে উত্তর কোরিয়া বেশ কিছু মিসাইল ও নিউক্লিয়ার পরীক্ষা চালায় যা অভ্যন্তরীণ অঞ্চলের বাইরে দেশটির ক্ষেপণাস্ত্র নিক্ষেপ করার ক্ষমতা প্রদর্শন করে এবং ইঙ্গিত দেয় যে, মার্কিন গোয়েন্দা সংস্থার মূল্যায়নের চেয়ে আরও দ্রুত গতিতে উত্তর কোরিয়ার পারমাণবিক অস্ত্র-শক্তি বিস্তৃত হচ্ছে। এর সাথে ২০১৭ সালের আগস্ট মাসে পরিচালিত মার্কিন যুক্তরাষ্ট্র ও দক্ষিণ কোরিয়ার যৌথ সামরিক মহড়া এবং যুক্তরাষ্ট্রের হুমকি মিলিয়ে এ অঞ্চলে এবং এর বাইরে আন্তর্জাতিক উত্তেজনা বৃদ্ধি পেয়েছে।